**ВЪПРОСИ И ОТГОВОРИ ПО ПРОЦЕДУРА**

**чрез подбор на проекти**

**BG14MFOP001-4.040 „Засилване на ролята на рибарската общност на МИРГ „Поморие“ в местното развитие и управлението на местните ресурси в областта на рибарството и морските дейности“, мярка 5 „Засилване на ролята на рибарската общност на МИРГ „Поморие“ в местното развитие и управлението на местните ресурси в областта на рибарството и морските дейности“,**

**одобрени с Докладна записка № 93-4276 от 18.08.2020 г.**

**от Ръководителя на Управляващия орган на ПМДР 2014-2020 г.**

**Въпрос зададен от Стоян Костов по електронна поща, получен на 06.08.2020 г.**

**E-mail на подател:** **advance.p.consult@gmail.com**

Уважаеми госпожи и господа,

Във връзка с текуща процедура BG14MFOP001-4.040 „Засилване на ролята на рибарската общност на МИРГ „Поморие“ в местното развитие и управлението на местните ресурси в областта на рибарството и морските дейности“ моля да отговорите на следния въпрос:

Като се има предвид, че в т. 11.1, подточка 2 от Условията за кандидатстване е посочено, че допустими кандидати са Юридически лица с нестопанска цел (ЮЛНЦ), регистрирани по Закона за юридическите лица с нестопанска цел;

В точка 10 от Условията за кандидатстване е формулиран следния текст:

100% от общия размер на одобрените и реално извършени инвестиционни разходи за проекти на публични организации: юридически лица с нестопанска цел, в т.ч. Община Поморие и читалищата, които осъществяват дейност в обществена полза;

Моля да изясните дали НПО учредено в частна полза би било допустимо за интензитет на помощта 100% в случай, че проектът не генерира приходи.

Предварително благодаря за отделеното време и внимание.

С уважение,

Стоян Костов

експерт програми и проекти

Адванс проджект консулт ЕООД

**Отговор:**

За целите на настоящата процедура, Условията за кандидатстване и приложенията към тях, както и съгласно разпоредбите на чл. 95 от Регламент (ЕС) № 508/2014 на Европейския парламент и на Съвета от 15 май 2014 година, за ЮЛНЦ, които изпълняват допустими дейности по настоящата процедура в обществена полза (колективен интерес) е допустимо да получават интензитет на финансиране в размер на 100 % БФП. Юридически лица с нестопанска цел, които изпълняват допустими дейности по настоящата процедура в частна полза получават интензитет на финансиране в размер на 50 % БФП.